Държавен вестник, бр. 64, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  64
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за възлагане на Сметната палата да извър­
ши одит за съответствие при финансовото 
управление на Министерство на вътрешни­
те работи за периода от 1 януари 2010 г. до 
31 май 2013 г.
Народното събрание на основание чл. 86, 
ал. 1 от Конституцията на Република България 
и чл. 7, ал. 1 от Закона за Сметната палата 
във връзка с чл. 5, ал. 1, т. 2 от Закона за 
Сметната палата
Р Е Ш И :
1. Възлага на Сметната палата да извър­
ши одит за съответствие при финансовото 
управление на Министерство на вътрешни­
те работи за периода от 1 януари 2010 г. до 
31 май 2013 г.
2. Срокът за извършване на одита е от 
15 юли 2013 г. до 31 октомври 2013 г.
3. Срокът за внасяне в Народното събрание 
на заключителния доклад на Сметната палата 
е 10 ноември 2013 г.
Решението е прието от 42-то Народно 
съб­рание на 11 юли 2013 г. и е подпечатано 
с официалния печат на Народното събрание.
За председател на Народното събрание: 
Мая Манолова
5603
РЕШЕНИЕ
за налагане на мораториум върху всички 
сделки на разпореждане и строителни дей­
ности с държавни имоти в териториите на 
устройствени зони „А“ и „Б“ по Закона за 
устройството на Черноморското крайбрежие, 
освен за случаи на инфраструктурни обекти 
с местно и национално значение
Народното събрание на основание чл. 86, 
ал. 1 от Конституцията на Република Бъл­
гария
Р Е Ш И :
1. Спира разпореждането, промяната на 
предназначението и строителството в държав­
ни поземлени имоти в териториите, попадащи 
в границите на устройствени зони „А“ и „Б“ 
по Закона за устройството на Черноморското 
крайбрежие, освен за случаи на инфраструк­
турни обекти с национално значение и пър­
востепенно общинско значение.
2. В едномесечен срок Министерският 
съвет:
а) да внесе финансово обезпечена програма 
за възлагане изработването на специализирани 
карти за обектите по чл. 6, ал. 4 и 5 от Закона 
за устройството на Черноморското крайбрежие;
б) да внесе доклад за поземлените имо­
ти – частна или публична собственост на 
държавата, разположени в границите на 
устройствени зони „А“ и „Б“ от Закона за 
устройството на Черноморското крайбрежие.
3. Срокът на действие на ограничението по 
т. 1 е до изработване и приемане на специализи­
рани карти за всеки от обектите по чл. 6, ал. 4 
и 5 от Закона за устройството на Черноморското 
крайбрежие, но не повече от 12 месеца.
4. Задължава Министерството на околната 
среда и водите в 12-месечен срок да извър­
ши проучване и подготви предложение за 
създаване на Национален парк „Българско 
Черноморие“. Изработването на предложение 
за обхвата и границите на Национален парк 
„Българско Черноморие“ да бъде на основата 
на широк и всеобхватен обществен дебат.
Решението е прието от 42-то Народно 
събрание на 11 юли 2013 г. и е подпечатано 
с официалния печат на Народното събрание
За председател на Народното събрание: 
Мая Манолова
5605
РЕШЕНИЕ
за изменение на Решение на Народното съб­
рание за избиране на Комисия за борба с 
корупцията и конфликт на интереси и пар­
ламентарна етика (ДВ, бр. 56 от 2013 г.)
Народното събрание на основание чл. 79, 
ал. 1 от Конституцията на Република Бълга­
рия и чл. 15, ал. 1 и ал. 2, т. 20 и чл. 17 от 
Правилника за организацията и дейността на 
Народното събрание
Р Е Ш И :
В Решение на Народното събрание от 
19 юни 2013 г. за избиране на Комисия за 
борба с корупцията и конфликт на интереси 
и парламентарна етика (ДВ, бр. 56 от 2013 г.) 
се правят следните изменения:
В заглавието на решението и т. 1 от него 
думите „и парламентарна етика“ се заличават.
Решението е прието от 42-то Народно 
събрание на 12 юли 2013 г. и е подпечатано 
с официалния печат на Народното събрание.
За председател на Народното събрание: 
Мая Манолова
5604